Trēs iuvenēs et mors (participia, stupňování, adverbia, dēcēdō/dēcidō, perfektum, demonstrativa)

Trēs iuvenēs in tabernā bibēbant et deōs immortālēs magnā vōce vituperābant. Trīstissimī erant, et nōn sine causā. „Eheu!“ dīcēbant, „morbus dīrus urbem nostram afflīgit. Mors omnēs amīcōs nostrōs interfēcit. Mortem quaerere dēbēmus. Necesse est nōbīs mortem ipsam interficere.“

Itaque iuvenēs ex urbe contendērunt et mox senem invēnērunt: Ille lentē prōcēdēbat et baculō terram pulsābat, semper „Cāra māter,“ clāmāns, „admitte mē!“ Iuvenēs eum rogāvērunt: „Mortemne vīdistī? Nam quaerimus eam.“ „Et ego eam quaerō,“ respondit senex. „Nūper eam sub illā arbore sedentem cōnspēxī.“ Iuvenēs igitur ad arborem fēstīnāvērunt. Ibi multum aurum in ōllā cēlātum invēnērunt. „Dīvitēs sumus,“ inquit iuvenis nātū maximus. „Ad urbem eāmus; nunc cēnāre et bibere possumus.“ Tunc iuvenis nātū minimus: „Melius est noctū aurum ad urbem ferre. Tum nēmō nōs vidēre potest.“ „Ita vērō,“ inquit medius iuvenis, „sed nunc cibum cōnsūmere et vīnum bibere possumus. Tū ad urbem fūrtim contende, cibum et vīnum nōbīs comparā.“ Iuvenis nātū minimus, ubi ad urbem advēnit, nōn sōlum cibum et vīnum ēmit, sed etiam venēnum potentissimum. Venēnum in vīnō miscuit. „Ita,“ inquit, „omne aurum habēre possum.“ Sed postquam ille ad amīcōs rediit, iuvenis nātū maximus bracchia eius comprehendit. Deinde medius iuvenis pūgiōnem inter costās impulit. Ille, ab amīcīs suīs superātus, mortuus dēcēdit. „Nunc etiam dīvitiōrēs sumus,“ inquit iuvenis nātū maximus. „Vīnum bibe et bonam fortūnam salūtā.“ Vīnum igitur avidē hausērunt. Mox venēnum, per vēnās mānāns, ad corda advēnit. Illī quoque mortuī dēcidērunt.

Pozn.: *eāmus* = 1. pl. konj. préz. akt. „jděme“ od *eō, īre*; *ferre* = inf. préz. akt. od *ferō* (nesu); *rediit* = 3. sg. ind. pf. akt. od *redeō, īre, rediī, reditum* (vracet se); *dēcēdō, ere, cessī, cessum* [*dē+cēdō*] – odstupovat, odcházet, zacházet, pomíjet, přestávat; *dēcidō, ere, cidī, -*, [*dē+cadō*] – padat, spadnout, klesnout, zemřít; (*dēcīdō, ere, cīdī, cīsum* [*dē+caedō*] – stít, useknout, roztít, rozhodnout, vyrovnat se);